CELEX: 42012Y0908(01)
Language: fi
Date: 2012-09-08 00:00:00
Title: Hallinnollinen sopimus Euroopan neuvoston kanssa kolmansien osapuolten harjoittamasta Euroopan tunnuksen käytöstä

8.9.2012   
            
            
               FI
            
            
               Euroopan unionin virallinen lehti
            
            
               C 271/5
            
         Hallinnollinen sopimus Euroopan neuvoston kanssa kolmansien osapuolten harjoittamasta Euroopan tunnuksen käytöstä
   2012/C 271/04
   1.   Yleinen periaate
   
   Mikä tahansa luonnollinen tai oikeushenkilö, jäljempänä ’käyttäjä’, voi käyttää Euroopan tunnusta tai jotakin sen elementeistä seuraavien käyttöehtojen mukaisesti.
   2.   Käyttöehdot
   
   Euroopan tunnuksen ja/tai minkä tahansa sen elementin käyttö on sallittua sekä voittoa tavoittelemattomassa että kaupallisessa tarkoituksessa, paitsi jos
   
               a)
            
            
               käyttö luo virheellisesti vaikutelman tai oletuksen käyttäjän ja jonkin Euroopan unionin tai Euroopan neuvoston toimielimen, elimen, toimiston tai viraston välisestä yhteydestä;
            
         
               b)
            
            
               käyttö saa yleisön virheellisesti uskomaan, että käyttäjä on saanut joltakin Euroopan unionin tai Euroopan neuvoston toimielimeltä, elimeltä, toimistolta tai virastolta sponsori- tai muuta tukea, hyväksynnän tai luvan;
            
         
               c)
            
            
               käyttö tapahtuu yhteydessä, johon liittyy sellainen tavoite tai sellaista toimintaa, joka on ristiriidassa Euroopan unionin tai Euroopan neuvoston tavoitteiden ja periaatteiden kanssa taikka on muuten laitonta.
            
         3.   Tavaramerkki ja siihen liittyvät asiat
   
   Euroopan tunnuksen käyttö edellä olevien ehtojen mukaisesti ei merkitse lupaa rekisteröidä tunnusta tai sen jäljitelmää tavaramerkiksi eikä muutakaan immateriaalioikeutta. Euroopan komissio ja Euroopan neuvosto valvovat sovellettavien säännösten mukaisesti jatkossakin hakemuksia, jotka koskevat Euroopan tunnuksen tai jonkin sen osan rekisteröintiä, osana immateriaalioikeuksia.
   4.   Oikeudellinen vastuu
   
   Käyttäjät toimivat omalla oikeudellisella vastuullaan käyttäessään Euroopan tunnusta tai jotakin sen elementtiä. Käyttäjät ovat vastuussa väärinkäytöstä ja tällaisen käytön aiheuttamasta mahdollisesta vahingosta sovellettavan jäsenvaltioiden tai kolmansien maiden lainsäädännön mukaisesti.
   5.   Oikeus saattaa väärinkäytökset oikeuden käsiteltäviksi
   
   Komissio varaa oikeuden omasta aloitteestaan tai Euroopan neuvoston pyynnöstä saattaa
   
               —
            
            
               edellä esitettyjen ehtojen vastainen käyttö, tai
            
         
               —
            
            
               komission tai Euroopan neuvoston väärinkäytöksi katsoma käyttö jäsenvaltioiden tai minkä tahansa kolmannen maan tuomioistuimen käsiteltäväksi.